Once Upon a Time (τηλεοπτική σειρά)

Το ***Once Upon a Time*** είναι αμερικανική δραματική τηλεοπτική σειρά φαντασίας, η οποία ξεκίνησε να προβάλλεται στις 23 Οκτωβρίου του 2011 στο ABC και ολοκληρώθηκε στις 18 Μαΐου του 2018. Οι πρώτοι έξι κύκλοι τοποθετούνται κυρίως σε μια φανταστική, παραθαλάσσια πόλη, το Στόρυμπρουκ, στο Μέιν, με τον χαρακτήρα της Έμμα Σουάν να εμφανίζεται ως η βασική πρωταγωνίστρια. Ο έβδομος και τελευταίος κύκλος λαμβάνει χώρα σε μια γειτονιά του Σιάτλ της πολιτείας Ουάσινγκτον με το όνομα Χαϊπίριον Χάιτς, με μια καινούρια εντελώς ιστορία και βασικό πρωταγωνιστή τον γιο της Σουάν, Χένρυ Μιλλς. Η σειρά δανείζεται στοιχεία και χαρακτήρες από τις ταινίες και σειρές της Disney, καθώς και από τη δημοφιλή δυτική λογοτεχνία, τη λαογραφία και τα παραμύθια.

Η σειρά *Once Upon a Time* δημιουργήθηκε από τους δημιουργούς της σειράς *[[Οι Αγνοούμενοι]]* και της ταινίας **, Έντουαρντ Κίτσις και Άνταμ Χόρογουιτς. Μια σειρά spin-off με τον τίτλο *[[Once Upon a Time in Wonderland]]*, αποτελούμενη από 13 επεισόδια και με βασική πρωταγωνίστρια την Αλίκη από τη Χώρα των Θαυμάτων, έκανε πρεμιέρα στις 10 Οκτωβρίου του 2013 και ολοκληρώθηκε στις 3 Απριλίου του ίδιου έτους.

## Πλοκή
Η σειρά λαμβάνει χώρα στην φανταστική παραθαλάσσια πόλη του Στόρυμπρουκ, στο Μέιν, της οποίας πόλης οι κάτοικοι είναι στην πραγματικότητα χαρακτήρες από διάφορα παραμύθια και άλλες ιστορίες που μεταφέρθηκαν στον "πραγματικό κόσμο" με κλεμμένες αναμνήσεις για τις πραγματικές τους ταυτότητας από την Κακιά Βασίλισσα Ρετζίνα (Λάνα Παρίγια), που χρησιμοποίησε μία πανίσχυρη κατάρα που έλαβε από τον Ραμπλστίλτσκιν (Ρόμπερτ Καρλάιλ). Οι κάτοικοι του Στόρυμπρουκ, όπου η Ρετζίνα Μιλλς είναι δήμαρχος, ζούσαν εδώ και 28 χρόνια απαράλλακτης καθημερινότητας, χωρίς συνείδηση του χρόνου και του γήρατος. Η μοναδική ελπίδα της πόλης βρίσκεται στα χέρια μίας κυνηγού επικηρυγμένων ονόματι Έμμα Σουάν (Τζένιφερ Μόρισον), που είναι κόρη της Χιονάτης (Τζίνιφερ Γκούντγουιν) και του Πρίγκηπα (Τζος Ντάλας), η οποία μεταφέρθηκε από το Μαγεμένο Δάσος στον πραγματικό κόσμο, ούσα νεογνό, πριν ακόμα χτυπήσει η κατάρα. Έτσι, είναι το μόνο άτομο που μπορεί να σπάσει την κατάρα και να επαναφέρει τις μνήμες όλων των χαρακτήρων. Την βοηθάει σε αυτό ο γιος της, ο Χένρυ Μιλλς, (Τζάρεντ Σ. Γκίλμορ), με τον οποίο επανασυνδέεται μετά από χρόνια που τον είχε δώσει για υιοθεσία στη γέννα της. Το βιβλίο παραμυθιών *Once Upon a Time* που κρατάει έχει φυλαγμένο το κλειδί, που θα σπάσει αυτή την κατάρα. Ο Χένρυ είναι επίσης και ο υιοθετημένος γιος της Ρετζίνα, προσδίδοντας στις δύο γυναίκες μία σχέση κοινού ενδιαφέροντος αλλά και αψιμαχιών.

Τα επεισόδια συνήθως έχουν ένα μέρος που αναλύει τις περασμένες ζωές των χαρακτήρων, συνθέτοντας το παζλ σχετικά με τους χαρακτήρες και την σύνδεσή τους με τα γεγονότα πριν την κατάρα και των συνεπειών της. Το άλλο μέρος, το παρόν, ακολουθεί παρόμοιο μοτίβο με διαφορετικό αποτέλεσμα και επίσης προσφέρει παρόμοιες πληροφορίες.

### 1ος κύκλος (2011–12)

Ο πρώτος κύκλος του *Once Upon a Time* έκανε πρεμιέρα στις 23 Οκτωβρίου 2011. Η περίοδος αυτή ξεκινά με την Ρετζίνα να διακόπτει τον γάμο της Χιονάτης και του Πρίγκηπα, για να ανακοινώσει ότι θα ρίξει μία κατάρα σε όλους που θα τους καταστήσει δυστυχισμένους και μόνο αυτή θα έχει το αίσιο τέλος. Η πλειοψηφία των χαρακτήρων των παραμυθιών μεταφέρονται στο Στόρυμπρουκ, όπου έχουν χάσει κάθε πραγματική ανάμνηση και ταυτότητα. Στα 28α γενέθλιά της, η Έμμα, κόρη της Χιονάτης και του Πρίγκηπα, οδηγείται στο Στόρυμπρουκ από τον βιολογικό γιo της, Χένρυ Μιλλς, υπό την ελπίδα να σπάσει την κατάρα της θετής του μητέρας, της Κακιάς Βασίλισσας Ρετζίνα.

### 2ος κύκλος (2012–13)

Ο δεύτερος κύκλος επιβεβαιώθηκε στις 10 Μαΐου 2012 και έκανε πρεμιέρα στις 30 Σεπτεμβρίου 2012. Παρ' όλο που η Έμμα έχει σπάσει την κατάρα, οι χαρακτήρες δεν επιστρέφουν στον κόσμο των παραμυθιών, και πρέπει να ανταποκριθούν στις διπλές τους ταυτότητες. Με την είσοδο της μαγείας στο Στόρυμπρουκ από τον κύριο Γκολντ, οι μοίρες των δύο κόσμων μπλέκονται και νέες απειλές έρχονται με την μορφή του Κάπταιν Χουκ (Κόλιν Ο'Ντόνοχιου), και της μητέρας της Ρετζίνα, Κόρα Μιλλς (Μπάρμπαρα Χέρσεϋ), επίσης γνωστή και ως Κόκκινη Βασίλισσα (Ντάμα Κούπα), και οι δολοπλόκοι δράστες που έχουν σκοπό τους την καταστροφή της μαγείας.

### 3ος κύκλος (2013–14)

Ο τρίτος κύκλος ανακοινώθηκε στις 10 Μαΐου 2013 και έκανε πρεμιέρα στις 29 Σεπτεμβρίου 2013. Ήταν χωρισμένος σε δύο μέρη, με τα πρώτα ένδεκα επεισόδια να τρέχουν από Σεπτέμβριο ως Δεκέμβριο του 2013 και το άλλο μισό από τον Μάρτιο ως τον Μάιο του 2014. Στο πρώτο μέρος οι βασικοί χαρακτήρες ταξιδεύουν στην Χώρα του Ποτέ για να σώσουν τον Χένρυ, τον οποίο έχει απαγάγει ο Πήτερ Παν (Ρόμπι Κέυ) ως μέρος του σχεδίου του να αποκτήσει την "Καρδιά του πιο Πιστού". Η αυξανόμενη δυναμικά μάχη με τον Παν συνεχίζεται στο Στόρυμπρουκ, η οποίο καταλήγει στην τελειωτική λύση της κατάρας. Όλοι οι χαρακτήρες επιστρέφουν στους πραγματικούς τους κόσμους, αφήνοντας την Έμμα και τον Χένρυ να δραπετεύσουν στην Νέα Υόρκη. Στο δεύτερος μέρος, οι χαρακτήρες επιστρέφουν μυστηριωδώς σε ένα αναγεννημένο Στόρυμπρουκ με όλες τις μνήμες του τελευταίου χρόνου να έχουν σβηστεί, και την Κακιά Μάγισσα της Δύσης (Ρεμπέκα Μάντερ) να εμφανίζεται με ένα σχέδιο να αλλάξει το παρελθόν. Η Έμμα και πάλι πρέπει να σώσει την οικογένειά της. 

### 4ος κύκλος (2014–15)

Ο τέταρτος κύκλος ανακοινώθηκε στις 8 Μαΐου 2014. Μία νέα ιστορία δημιουργήθηκε με στοιχεία από την ταινία *[[Ψυχρά κι Ανάποδα]]* και αποκαλύφθηκε όταν τα γεγονότα του ταξιδιού στον χρόνο που έλαβαν μέρος στο τέλος του περασμένου κύκλου, καταλήγουν εξ αμελείας στην άφιξη της Έλσα (Τζορτζίνα Χέιγκ) από το Μαγεμένο Δάσος του παρελθόντος στο παροντικό Στόρυμπρουκ. Καθώς ψάχνει για την αδελφή της Άννα (Ελίζαμπεθ Λέιλ) με την βοήθεια των βασικών χαρακτήρων, έρχεται αντιμέτωπη με τη Βασίλισσα του Χιονιού (Ελίζαμπεθ Μίτσελ) στο Στόρυμπρουκ. Συγχρόνως, η Ρετζίνα αναζητά τον Συγγραφέα του βιβλίου *Once Upon a Time *του Χένρυ, ώστε να μπορέσει επί τέλους να έχει το δικό της αίσιο τέλος. Όμως, ο κος Γκολντ, με την βοήθεια της Κρουέλλα Ντε Βιλ (Βικτόρια Σμέρφιτ), την Μαγκόυφισα/Μαλέφισεντ (Κρίστιν Μπάουερ βαν Στράτεν) και την Ούρσουλα (Mέρριν Ντάντζεϋ), έχει τα δικά του σχέδια, για να ξαναγράψει τους κανόνες που κυβερνούν τις μοίρες ηρώων και κακών. Ο Χένρυ και η Έμμα τρέχουν, για να επαναφέρουν την πραγματικότητα και την αλήθεια, πριν η διαστρεβλωμένη εκδοχή αυτή γίνει μόνιμη. Όμως, το τίμημα οδηγεί στην απόλυτη αυτοθυσία.

### 5ος κύκλος (2015–16)

Ο πέμπτος κύκλος ανακοινώθηκε στις 7 Μαΐου 2015, και πήρε ημερομηνία έναρξης την 27η Σεπτεμβρίου 2015. Ο κύκλος εξιστορείται την αναζήτηση των ηρώων για την ανεύρεση του μάγου Μέρλιν, ώστε να ελευθερώσουν την Έμμα από τις δυνάμεις ενός αρχαίου σκότους και να το εξολοθρεύσουν μια για πάντα, πριν καταστρέψει όσα ξέρουν.

### 6ος κύκλος (2016–17)

Ο τρίτος κύκλος ανακοινώθηκε στις 3 Μαρτίου 2016 και έκανε πρεμιέρα στις 25 Σεπτεμβρίου του ίδιου έτους. Οι χαρακτήρες πρέπει να προστατεύσουν το Στόρυμπρουκ από την απειλή του κυρίου Χάυντ και μία ελευθερωμένη Κακιά Βασίλισσα, ενώ η Έμμα μαθαίνει για τον Αλαντίν (Ντενίζ Ακντενίζ).

### 7ος κύκλος (2017–18)
Το Μάιο του 2017, η σειρά ανανεώθηκε για έβδομο κύκλο, ο οποίος έκανε πρεμιέρα στις 6 Οκτωβρίου 2017 και αποτελείτο από 22 επεισόδια. Ο κύκλος θεωρείται χαλαρό reboot της σειράς. Το σενάριο εξελίσσεται χρόνια μετά τον έκτο κύκλο και αφορά την Λούσυ, η οποία ταξιδεύει στο Σιάτλ της Ουάσινγκτον μαζί με το βιβλίο της *Once Upon a Time*. Σκοπός της είναι να βρει τον πατέρα της, Χένρυ Μιλλς (Άντριου Τζ. Ουέστ), τον οποίο χρειάζεται η οικογένειά του. Η σειρά ολοκληρώθηκε στις 18 Μαΐου 2018.

## Επισκόπηση

## Ηθοποιοί και χαρακτήρες

### Βασικοί
* Τζίνιφερ Γκούντγουιν ως Μαίρυ Μάργκαρετ Μπλάντσαρντ / Χιονάτη (κύκλοι 1-7)
* Τζένιφερ Μόρισον ως Έμμα Σουάν / Μαύρος Κύκνος (1-7)
* Λάνα Παρίγια ως Ρετζίνα Μιλλς / Κακιά Βασίλισσα / Ρόνι (1-7)
* Τζος Ντάλας ως Ντέιβιντ Νόλαν / Βοσκός / Πρίγκηπας του Παραμυθιού (1-7)
* Τζάρεντ Σ. Γκίλμορ ως Χένρυ Ντάνιελ Μιλλς(1-7)
* Ράφαελ Σμπαρτζ ως Δρ. Άρτσιμπαλ "Άρτσι" Χόπερ / Τζίμινυ Κρίκετ (1-4)
* Τζέιμι Ντόρναν ως Σερίφης Γκρέιαμ Χάμπερτ / Κυνηγός (1-2)
* Ρόμπερτ Καρλάιλ ως Κύριος Γκολντ / Ραμπλστίλτσκιν / Τέρας / Κροκόδειλος / Επιθεωρητής Ουίβερ(1-7)
* Ίον Μπέιλι ως Όγκαστ Ουέιν Μπουθ / Πινόκιο (1-2, 4)
* Έμιλι ντε Ράβιν ως Μπελ / Λέισυ (1, 2-6)
* Μέγκαν Όρι ως Ρούμπυ Λούκας / Κοκκινοσκουφίτσα / Λύκος (1-3, 5)
* Κόλιν Ο'Ντόνοχιου ως Κίλλιαν Τζόουνς / Κάπταιν Χουκ / Επιθεωρητής Ρότζερς (2-7)
* Μάικλ Ρέιμοντ-Τζέιμς ως Νηλ Κάσσιντυ / Μπέλφαϊρ (2-3, 5)
* Μάικλ Σότσα ως Ουίλ Σκάρλετ / Βαλές Κούπα / Λευκός Βασιλιάς (4)
* Ρεμπέκα Μάντερ ως Ζελίνα / Κακιά Μάγισσα της Δύσης / Κέλλυ Ουέστ (3-4, 5)
* Σον Μαγκουάιρ ως Ρομπέν του Λόξλεϋ / Ρομπέν των Δασών (3-5, 6, 7)
* Ντάνια Ραμίρεζ ως Έλλα / Τζασίντα Βίντριο (7)
* Γκαμπριέλ Άνγουαρ ως Ραπουνζέλ Τρεμέιν / Βικτόρια Μπέλφρυ (7)
* Άλισον Φερνάντεζ ως Λούσυ Βίντριο (7)
* Μέκια Κοξ ως Τιάνα / Σαμπίν (7)

### Επανεμφανιζόμενοι
* Λι Άρενμπεργκ ως Ονειροπόλος / Γκρινιάρης / Λήροϋ (1-7)
* Μπέβερλυ Έλιοτ ως Χήρα Λούκας / Γιαγιά (1-7)
* Κίγκαν Κόνορ Τρέισι ως Ρουλ Γκορμ / Γαλάζια Νεράιδα / Ηγουμένη (1-7)
* Ντέιβιντ Άντερς ως Δρ. Βίκτορ Φράνκενσταϊν / Δρ. Ουέιλ (1-3, 5-6)
* Τόνι Αμεντόλα ως Τζεπέτο / Μάρκο (1-4, 6)
* Τόνυ Πέρεζ ως Πρίγκηπας Χένρυ (1-2, 4-6)
* Τζιανκάρλο Εσποσίτο ως Μαγικός Καθρέπτης / Τζίνι / Σίντνεϋ Γκλας (1, 3-6)
* Άλαν Ντέιλ ως Βασιλιάς Τζορτζ / Άλμπερτ Σπένσερ (1-2, 6)
* Αναστέιζια Γκρίφιθ ως Πριγκίπισσα Άμπιγκεϊλ / Κάθριν Νόλαν (1-3)
* Έμμα Κώλφιλντ ως Τυφλή Μάγισσα (1, 5)
* Σεμπάστιαν Σταν ως Τρελοκαπελάς / Τζέφερσον (1-2)
* Μπάρμπαρα Χέρσεϊ ως Κόρα Μιλλς / Κόκκινη Βασίλισσα (Ντάμα Κούπα) (1-5)
* Σάρα Μπόλγκερ ως Πριγκίπισσα Αυγή (2-4)
* Τζούλιαν Μόρρις ως Πρίγκηπας Φίλιππος (2-3)
* Τζέιμι Τσανγκ ως Μουλάν (2-3, 5)
* Τομ Έλις ως Ρομπέν του Λόξλεϋ / Ρομπέν των Δασών (2ο κύκλος, επεισόδιο 19)
* Κρις Γκώτιε ως Ουίλλιαμ Σμη (2-4, 6)
* Ήθαν Έμπρυ ως Όουεν Φλυν / Γκρεγκ Μέντελ (2-3)
* Σονίκουα Μάρτιν-Γκρην ως Ταμάρα (2-3)
* Πάρκερ Κροφτ ως Φήλιξ (2-3)
* Φρέια Τίνγκλεϋ ως Ουέντυ Ντάρλινγκ (2-3)
* Ρόμπι Κέι ως Μάλκομ / Πήτερ Παν / Αυλητής (3, 5-6)
* Ρόουζ ΜακΆιβερ ως Τίνκερ Μπελ (3-6)
* ΤζοΆννα Γκαρσία Σουίσερ ως Άριελ (3-4, 6)
* Τζορτζίνα Χέιγκ ως Βασίλισσα Έλσα (3-4)
* Ελίζαμπεθ Λέιλ ως Πριγκίπισσα Άννα (3-4)
* Κρίστι Λαίνγκ ως Μάριαν (2-4)
* Σκοτ Μάικλ Φόστερ ως Κρίστοφ (4)
* Ελίζαμπεθ Μίτσελ ως Ίνγκριντ / Βασίλισσα του Χιονιού / Σάρα Φίσερ (4)
* Τίμοθυ Ουέμπερ ως Μαθητευόμενος (4-5)
* Κρίστιν Μπάουερ φαν Στράτεν ως Μαγκούφισσα (1-2, 4, 7)
* Μέρριν Ντάντζεϋ ως Ούρσουλα (4)
* Βικτόρια Σμέρφιτ ως Κρουέλλα Ντε Βιλ / Κρουέλλα Φάινμπεργκ (4-5)
* Πάτρικ Φίσλερ ως Άιζακ Χέλερ (4, 6)
* Άγκνες Μπρούκνερ ως Λίλιθ Πέητζ / Στάρλα (4)
* Έλλιοτ Νάιτ ως Μέρλιν (4-5)
* Λίαμ Γκάρριγκαν ως Βασιλιάς Αρθούρος (5)
* Έιμυ Μάνσον ως Βασίλισσα Μέριντα (5)
* Τζοάνα Μέτρας ως Βασίλισσα Γκουίνεβιρ (5)
* Σίνκουα Ουόλλς ως Σερ Λάνσελοτ (5)
* Ολίβια Στηλ-Φάλκονερ ως Βάιολετ Μόργκαν (5)
* Γκρεγκ Γκέρμαν ως Άδης (5)
* Χανκ Χάρρις ως Δρ. Χένρυ Τζέκιλ (5-6)
* Σαμ Ουίτγουερ ως Κύριος Χάιντ (5-6)
* Τζάιλς Μάθεϋ ως Γκίντεον (6-7)
* Ντενίζ Ακντενίζ ως Αλαντίν (6)
* Κάρεν Ντέιβιντ ως Πριγκίπισσα Γιασμίν (6)

* Οντέντ Φερ ως Τζαφάρ (6)
* Τζέιμι Μάρεϋ ως Φιόνα / Μαύρη Νεράιδα (6)
* Σάρα Τόμκο ως Τάιγκερ Λίλυ (6-7)
* Άντελαϊντ Κέην ως Ντριζέλλα / Άιβυ Μπέλφρυ (7)
* Γέιλ Γέρμαν ως Αναστασία (7)
* Ρόουζ Ρέυνολντς ως Αλίκη / Τίλλυ (7)
* Έμμα Μπουθ ως Μητέρα Γκόθελ / Ελοΐζ Γκάρντνερ / Μητέρα Φύση (7)
* Ντάνιελ Φράνσις ως Δρ. Φασίλιε / Κος Μπάρον Σάμντι (7)
* Νέηθαν Πάρσονς ως Χάνσελ / Τζακ / Νικ Μπράνσον (7)
* Τίρα Σκόουμπυ ως Ρόμπιν / Μάργκο (7)
* Τζεφ Πιέρ ως Πρίγκηπας Ναβήν / Ντρου (7)

## Εξέλιξη και παραγωγή

### Σύλληψη της ιδέας
Οι Άνταμ Χόρογουιτς και Έντουαρντ Κίτσις συνέλαβαν την ιδέα του *Once Upon a Time* το 2004, πριν λάβουν μέρος στην συγγραφική ομάδα της σειράς *[[Οι Αγνοούμενοι]]*, αλλά ήθελαν να περιμένουν μέχρι να ολοκληρωθεί η σειρά, ώστε να επικεντρωθούν σε αυτό το έργο. Οι δημιουργοί μόλις είχαν ολοκληρώσει την δουλειά τους στο *Felicity* (2002), μέσα από το οποίο κατάλαβαν τί τους αρέσει πραγματικά σε μία ιστορία: το μυστήριο και ο ενθουσιασμός για την εξερεύνηση πολλών διαφορετικών κόσμων. Παρουσίασαν την σύνοψη του πιλότου σε τηλεοπτικά δίκτυα, τα οποία αρνήθηκαν να αναλάβουν την παραγωγή της σειράς, λόγω του ότι επρόκειτο για έργο στο οποίο θα συμμετείχαν νεράιδες, ξωτικά και άλλα φανταστικά πλάσματα.

Οι δυο τους έμαθαν, από τον χρόνο που πέρασαν στην σειρά *Οι Αγνοούμενοι,* το πώς να δουν την ιστορία με διαφορετική οπτική και πως "ο χαρακτήρας πρέπει να επισκιάσει την μυθολογία". Συγκεκριμένα, δήλωσαν ότι οι τηλεθεατές πρέπει να δουν το κενό στην καρδιά των χαρακτήρων και να νοιαστούν γι' αυτούς, και ότι για αυτούς "είχε να κάνει με την πορεία των χαρακτήρων και να δούμε τι έχασαν από τις ζωές τους, ερχόμενοι στο Στόρυμπρουκ".

Αν και υπήρξαν συγκρίσεις με τους *Αγνοούμενους*, οι σεναριογράφοι ήθελαν να είναι διαφορετικές σειρές. Για αυτούς η διαφορά ήταν ότι το *Once Upon a Time* έχει να κάνει με την ελπίδα. Ο συνδημιουργός των *Αγνοούμενων* Ντέιμον Λίντελοφ βοήθησε στην ανάπτυξη της σειράς ως σύμβουλος και, παρόλο που δεν αναγράφεται στους τίτλους της σειράς, αποκαλείται ως ο "νονός" της σειράς από τους Κίτσις και Χόρογουιτς.

Για να διαφοροποιήσουν την πλοκή από τα όσα ήδη γνωρίζει το κοινό, οι σεναριογράφοι αποφάσισαν να ξεκινήσουν την πλοκή με το κλασικό τέλος του παραμυθιού της Χιονάτης. Δόθηκε μεγάλη έμφαση σε θέματα που αφορούν την οικογένεια και την μητρότητα, σε αντίθεση με την επικέντρωση των *Αγνοούμενων* στην πατρότητα. Οι δημιουργοί ήθελαν να γράψουν δυναμικούς γυναικείους χαρακτήρες, αντί νεαρών γυναικών σε κίνδυνο. Ο Χόρογουιτς δήλωσε ότι επιθυμία τους ήταν να προσεγγίσουν κάθε χαρακτήρα, αρσενικό και θηλυκό, με τον ίδιο τρόπο, δηλαδή με το να κάνουν αυτά τα είδωλα αληθινά και γνώριμα.

Ο πιλότος ήταν "ένα πολύ παραπλανητικό πρότυπο για το τί είναι θα ήταν η σειρά". Ο Κίτσις επιβεβαίωσε ότι κάθε εβδομάδα θα περιείχε αναδρομές ανάμεσα στους δύο κόσμους, καθώς αγαπά "την ιδέα του μπρος-πίσω και της πληροφόρησης του τι λείπει από την ζωή του χαρακτήρα". Η επιθυμία των σεναριογράφων να παρουσιάσουν μία μείξη πολλών μικρών χαρακτήρων φαίνεται σε μία σκηνή του πιλοτικού επεισοδίου, στο οποίο παρουσιάζεται το συμβούλιο με τον Τζεπέττο, τον Πινόκιο και τον Γκρινιάρη. Ο Χόρογουιτς ανέφερε σχετικά: "Ένα από τα διασκεδαστικά πράγματα για εμάς που κάνουμε αυτές τις ιστορίες, είναι το να σκεφτόμαστε τρόπους με τους οποίους αυτοί οι διαφορετικοί χαρακτήρες μπορούν να αλληλεπιδράσουν, όπως ποτέ πριν δεν αλληλεπίδρασαν. Από τότε, οι δημιουργοί έχουν προσθέτει κι άλλα στοιχεία, δεδομένων των δεσμών που έχουν με τη Disney, και έχουν καταφέρει να επεκτείνουν το σύμπαν με πιο πρόσφατο υλικό, αφήνοντας υπονοούμενα για πράγματα που ίσως παρουσιαστούν αργότερα και δίνοντας σάρκα σε χαρακτήρες όπως η Μέριντα από το *[[Η Γενναία|Brave]]* και χαρακτήρες του *[[Ψυχρά κι Ανάποδα]]*. Ο τρίτος κύκλος έδωσε την Έλσα στα τελευταία λεπτά, καθώς και στην διάρκεια όλου του πρώτου μισού του 4ου κύκλου, ενώ το δεύτερο μισό έφερε και την Κρουέλλα, μαζί με την Ούρσουλα και την Μαγκούφισσα. Ο πέμπτος κύκλος παρουσιάζει τον μάγο Μέρλιν και το σύμπαν του βασιλιά Αρθούρου και του Εξκάλιμπερ.

## Συμπληρωματικό υλικό

### Διήγημα
Το 2013, η εταιρεία Hyperion Books της Disney εξέδωσε το βιβλίο *Ξανά Ζωντανοί* της Οντέτ Μπιν, μία διηγηματική μορφή των ιστοριών του πρώτου κύκλου, επεκταμένου σε νέες προοπτικές. Η διήγηση είναι από την οπτική πλευρά της Έμμα Σουάν στο Στόρυμπρουκ και από την Χιονάτη στο Μαγεμένο Δάσος. Το διήγημα κυκλοφόρησε στις 28 Απριλίου 2013 ως ηλεκτρονικό βιβλίο και στις 7 Μαΐου του ίδιου έτους σε έντυπη μορφή.

### Βιβλία και κόμικ
Ένα κόμικ με τον τίτλο *Once Upon a Time: Shadow of the Queen* κυκλοφόρησε στις 4 Σεπτεμβρίου 2013 και σε ψηφιακή και σε έντυπη μορφή. Η ιστορία γράφηκε από τον Νταν Τόμσεν και την Κορίννα Μπέκο, με εικονογράφηση των Νίμιτ Μαλάβια, Βασίλη Λώλου, Μάικ Ντελ Μούντο, Στέφανι Χανς και Μάικ Χέντερσον. Το *Shadow of the Queen* αναλύει το τι συνέβη αφού η Βασίλισσα παίρνει την καρδιά του Κυνηγού. Τον αναγκάζει να διαπράττει το κακό και να αιχμαλωτίσει την Χιονάτη και πάλι. Ο Κυνηγός αντιμετωπίζει το παρελθόν του και συναντά ακόμα την Κοκκινοσκουφίτσα, η οποία προσπαθεί να έρθει σε ισορροπία με το τερατώδες alter ego της. Μαζί, ενώνονται σε μία ομάδα σωτηρίας της Χιονάτης, πριν να είναι πολύ αργά.

Στις 14 Απριλίου 2014, μία συνέχεια του πρώτου κόμικ κυκλοφόρησε με τον τίτλο *Once Upon a Time: Out of the Past*.

## Spin-off
Τον Φεβρουάριο του 2013, οι Κίτσις και Χόρογουιτς, μαζί με τους παραγωγούς Ζακ Έστριν και Τζέην Έσπενσον, ανέπτυξαν μία σειρά παρακλάδι επικεντρωμένη στην Χώρα των Θαυμάτων του Λούις Κάρρολ. Η σειρά ονομάστηκε *Once Upon a Time in Wonderland.* Μία μικρή παρουσίαση ξεκίνησε να μαγνητοσκοπείται τον Απρίλιο του 2013 και ο πιλότος γυρίστηκε τέλη Ιουλίου με Αυγούστου του ίδιου έτους. Στις 10 Μαΐου 2013, το ABC ανακοίνωσε ότι είχε εγκρίνει την σειρά-παρακλάδι και στις 14 Μαΐου 2013 ότι θα προβαλλόταν Τρίτες βράδυ, αντί να συμπληρώσει το κενό των Χριστουγέννων της πρωτότυπης σειράς, όπως αρχικά είχε προγραμματιστεί. Η σειρά έκανε πρεμιέρα στις 10 Οκτωβρίου 2013 αλλά ακυρώθηκε μετά από έναν κύκλο δεκατριών επεισοδίων που έτρεξαν ως τις 3 Απριλίου 2014.

## Παραπομπές


## Εξωτερικοί σύνδεσμοι

* 
* 
* Creators' podcast

Κατηγορία:Once Upon a Time
Κατηγορία:Μαγεία στη μυθοπλασία
Κατηγορία:Παράλληλα σύμπαντα στη μυθοπλασία
Κατηγορία:Τηλεοπτικές σειρές των ABC Studios
Κατηγορία:Τηλεοπτικές σειρές με ταξίδι στον χρόνο
Κατηγορία:Τηλεοπτικές σειρές φαντασίας
Κατηγορία:Φεμινιστικά έργα